తులాభారం (1974 సినిమా)

శ్రీ రమణ చిత్ర బ్యానర్‌పై నటుడు చలం నిర్మించిన ఈ చిత్రం 1974, ఏప్రిల్ 12న విడుదలయ్యింది. పి. నాగాంజనేయులు దర్శకత్వంలో తెరకెక్కిన ఈ చిత్రం లో చలం, శారద,పద్మనాభం,కాంతారావు, ముఖ్య పాత్రలు పోషించారు . ఈ చిత్రానికి సంగీతం చెళ్లపిళ్ల సత్యం సమకూర్చారు.

సంక్షిప్త చిత్రకథ
కలవారి యువకుడు పేద కన్నెపిల్లను ప్రేమించి, రహస్యంగా తాళికట్టి బారిస్టర్ చదువుకోసం విదేశాలకు వెళతాడు.అతను తిరిగి వచ్చేసరికి ఆ అమ్మాయి సమాజం చేత తిరస్కరించబడి బిడ్డను కని, ఆ బిడ్డ చనిపోగా పరిస్థితుల ప్రభావం వల్ల వేశ్యాగృహంలో గడిపి, చివరకు తను చేయని హత్యానేరం మోపబడి కోర్టులో ముద్దాయిగా నిలబడుతుంది. ప్రాసిక్యూటర్‌గా ఉన్న కథానాయకుడు ఆమెను గుర్తించి ఆమె నిర్దోషిత్వాన్ని నిరూపిస్తాడు. ఆమె పతనానికి తనే కారణమని పశ్చాత్తాప పడతాడు.
నటీనటులు
 చలం
 శారద
 పద్మనాభం
 కాంతారావు
 రమణారెడ్డి
 నిర్మల
 రమాప్రభ
 శాంతకుమారి
 సుజాత
 సుంకర లక్ష్మి
 సాక్షి రంగారావు
 పొట్టి ప్రసాద్
 సుంకర లక్ష్మి
 మాడా వెంకటేశ్వరరావు
 కె.వి.చలం
 అర్జా జనార్ధనరావు 

 సాంకేతిక వర్గం 

 దర్శకుడు: పి.నాగాంజనేయులు 
 సంగీతం: చెళ్లపిళ్ల సత్యం 
 గీత రచయితలు:ఆరుద్ర,ఆచార్య ఆత్రేయ,సింగిరెడ్డి నారాయణరెడ్డి, రాజశ్రీ 
 నేపథ్య గానం: శ్రీపతి పండితా రాద్యుల బాలసుబ్రహ్మణ్యం, పులపాక సుశీల, ఎల్ ఆర్ అంజలి 
 నిర్మాణ  సంస్థ: శ్రీరమణ చిత్రా ఫిలింస్ 
 విడుదల:12:04:1974.

పాటలు
 ఈ ఊరే నా యిల్లు ఊరంతా నా వాళ్ళు ఉన్నోళ్ళు లేనోళ్ళు - పి.సుశీల - రచన: ఆత్రేయ
 ఏ ఊరు ఏ పేరు ఏందేహ నీ కత చిన్నోడా - పి. సుశీల, ఎస్.పి.బాలసుబ్రహ్మణ్యం - రచన: రాజశ్రీ
 చేరువలోనే దూరములేల రాధమ్మ నా చెంత - ఎస్.పి.బాలసుబ్రహ్మణ్యం, పి.సుశీల బృందం - రచన: ఆరుద్ర
 రాధకు నీవేర ప్రాణం ఈ రాధకు నీవేర ప్రాణం రాధా హృదయం - పి.సుశీల - రచన: రాజశ్రీ
 నిద్దురపో బాబు నిద్దురపో నిద్దురలో కలతలు మరచిపో - పి.సుశీల - రచన: ఆరుద్ర
 మూగ రాగాలలో ఎన్ని భావాలో ఆ భావాలలో ఎన్ని - పి.సుశీల కోరస్ - రచన: సినారె
 వాణీ ప్రేమ రాణీ వినవేల - పద్మనాభం, వసంత, పిఠాపురం, ఎల్.ఆర్.అంజలి - రచన: రాజశ్రీ
వనరులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)